Source: https://www.satcentrum.com/clanky/25107/tlacova-informacia-zo-zasadnuti-rvr-dna-30-8-2017/
Timestamp: 2018-01-22 13:54:49+00:00

Document:
Tlačová informácia zo zasadnutí RVR dňa 30. 8. 2017 - Články | satCentrum
Pondělí • 22.01.2018 - 14:54:49 satCentrum najdete také na:
Tlačová informácia zo zasadnutí RVR dňa 30. 8. 2017
Autor: RVR , e-mail: info@rvr.sk Přidané: 07.09.2017
Tlačová informácia zo zasadnutia Rady pre vysielanie a retransmisiu, ktoré sa konalo dňa 30. 8. 2017 v sídle Rady pre vysielanie a retransmisiu. Na zasadnutí Rada:
• odňala licenciu spoločnosti E L E C T R I S spol. s.r.o. podľa § 31 ods. 2 písm. a) ZDV z dôvodu, že uskutočnila prevod podielu na základnom imaní vysielateľa s licenciou a podielu na hlasovacích právach vysielateľa s licenciou v rozsahu prevyšujúcom 55 % celkovej hodnoty základného imania a hlasovacích práv vysielateľa s licenciou počas trvania platnosti licencie bez predchádzajúceho súhlasu Rady s takým prevodom;
• odňala licencie spoločnosti Slovak Sport, s.r.o. podľa § 31 ods. 3 písm. b) ZDV z dôvodu, že na majetok spoločnosti bol vyhlásený konkurz;
• uložila sankciu – upozornenie na porušenie zákona vysielateľovi RTVS (programová služba Jednotka) za porušenie § 16 ods. 3 písm. b) ZVR, ku ktorému došlo odvysielaním príspevku Denník Pravda je údajne na predaj dňa 17. 12. 2016 v čase o cca 19:00 hod. v programe Správy RTVS, keďže ním bola porušená povinnosť zabezpečiť objektívnosť a nestrannosť spravodajského programu;
• uložila sankciu – upozornenie na porušenie zákona vysielateľovi MAC TV, s.r.o. programová služba JOJ za porušenie § 18aa ods. 1 písm. a) a c) ZVR, ku ktorému došlo v dôsledku nesprávneho a nedostatočného odvysielania titulkov pre osoby so sluchovým postihnutím k programu Súdna sieň dňa 16. 2. 2017 o cca 08:54 hod.;
•začala správne konanie voči vysielateľovi RADIO ONE ROCK, s.r.o. (Radio One Rock) vo veci možného porušenia § 68 ods. 7 písm. b) ZVR z dôvodu možného nevyužívania frekvencií 90,8 MHz Žilina a 102,1 MHz Považská Bystrica na účely, na ktoré mu boli pridelené;
• začala správne konanie voči vysielateľovi RADIO ONE, s.r.o. (Radio One) vo veci možného naplnenia skutkovej podstaty správneho deliktu podľa § 68 ods. 7 písm. a) ZVR z dôvodu možného nevyužívania frekvencie 89,7 MHz Zvolen na účely, na ktoré mu bola pridelená;
• začala správne konanie voči vysielateľovi Rádio Rebeca, s.r.o. vo veci možného naplnenia skutkovej podstaty správneho deliktu podľa § 68 ods. 7 písm. a) ZVR z dôvodu možného nevyužívania frekvencií 89,0 MHz Dolný Kubín a 99,8 MHz Liptovský Mikuláš na účely, na ktoré mu boli pridelené;
• začala správne konanie voči vysielateľovi Rozhlas a televízia Slovenska (programová služba Rádio Slovensko a Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, v súvislosti s vysielaním programu Sobotné dialógy dňa 10. 6. 2017 o cca 12:10 hod.;
• začala správne konanie voči vysielateľovi Televízia Turiec, s.r.o. (programová služba Televízia Turiec (TVT)) vo veci možného porušenia § 31a ods. 4 ZVR (zákaz skrytej reklamy) v súvislosti s odvysielaním informácie týkajúcej sa lekárne prevádzkovanej v Univerzitnej nemocnici Martin v programe Správy zo dňa 14. 6. 2017;
• začala správne konanie voči vysielateľovi MAC TV s.r.o. (programová služba JOJ) vo veci možného porušenia § 35 ods. 3 ZVR (prerušovanie programu reklamou) v súvislosti s častým prerušovaním programu Labyrint: Útek dňa 18. 6. 2017 reklamou;
• začala správne konanie voči vysielateľovi BP Media, s.r.o. (RADIO YES), vysielateľovi Rádio WOW s.r.o. (RÁDIO WOW), a vysielateľovi Marián Dokupil – Doko Media (Rádio GO DeeJay) vo veci možného porušenia § 18b ods. 4 ZVR (povinnosť vyhradiť z času vysielania vyhradeného slovenským hudobným dielam najmenej 20% vysielaniu nových slovenských hudobných diel), keďže uvedení vysielatelia v mesiaci máj 2017 nevyhradili z času vysielania vyhradeného slovenským hudobným dielam najmenej 20% vysielaniu nových slovenských hudobných diel;
• začala správne konanie voči vysielateľovi RÁDIO KISS s.r.o. (Rádio KISS), a vysielateľovi FRONTINUS s.r.o. (Rádio Frontinus), vo veci možného porušenia § 16 ods. 3 písm. o) ZVR (povinnosť doručiť Rade štatistiku o odvysielaných programoch obsahujúcu vyhodnotenie podielu slovenských hudobných diel) keďže uvedení vysielatelia nedoručili Rade štatistiku o odvysielaných programoch obsahujúcu vyhodnotenie podielu slovenských hudobných diel za mesiace apríl, máj a jún 2017;
• uznala za neopodstatnené 12 sťažností resp. ich časti.
Mgr. Martin Dorociak, Vedúci právneho a licenčného odboru, Rada pre vysielanie a retransmisiu

References: § 31
 § 31
 § 16
 § 18
 § 68
 § 68
 § 68
 § 16
 § 31
 § 35
 § 18
 § 16